CELEX: 22007D0061(01)
Language: sk
Date: 2007-06-08 00:00:00
Title: Rozhodnutie Spoločného výboru EHP č. 61/2007 z  8. júna 2007 , ktorým sa mení a dopĺňa príloha XXI (Štatistika) k Dohode o EHP

11.10.2007   
            
            
               SK
            
            
               Úradný vestník Európskej únie
            
            
               L 266/25
            
         ROZHODNUTIE SPOLOČNÉHO VÝBORU EHP
   č. 61/2007
   z 8. júna 2007,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 38/2007 z 27. apríla 2007 (1).
            
         
               (2)
            
            
               Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (2), sa má začleniť do dohody.
            
         
               (3)
            
            
               Nariadenie (ES) č. 1893/2006 nahrádza odkazy na štatistickú klasifikáciu NACE Rev. 1 odkazmi na novú klasifikáciu NACE Rev. 2.
            
         
               (4)
            
            
               Odkazy na NACE Rev. 1 v bode 2 sektorových úprav v prílohe XXI by sa preto mali zodpovedajúcim spôsobom zmeniť a doplniť,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Znenie bodu 2 sektorových úprav sa nahrádza takto:
               „Odkazy na ‚Nomenklatúru ekonomických činností v Európskom spoločenstve (NACE Rev. 1)‘ sa považujú, ak nie je ustanovené inak, za odkazy na ‚Nomenklatúru ekonomických činností v Európskom spoločenstve (NACE Rev. 2)‘, ako sú vymedzené v nariadení Európskeho parlamentu a Rady (ES) č. 1893/2006 z 20. decembra 2006, ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky. Uvedené kódové čísla sa považujú za zodpovedajúce zmenené kódové čísla v NACE Rev. 2.“
            
         
               2.
            
            
               Za bod 20b [nariadenie Rady (EHS) č. 3696/93] sa vkladá nasledujúci bod:
               
                           „20c.
                        
                        
                           
                              32006 R 1893: nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1).“
                        
                     
         
               3.
            
            
               Do bodu 1 [nariadenie Rady (ES, Euratom) č. 58/97], bodu 2 [nariadenie Rady (ES) č. 1165/98], bodu 7f [nariadenie Rady (ES) č. 1172/98], bodu 20 [nariadenie Rady (EHS) č. 3037/90] a bodu 27 [nariadenie Európskeho parlamentu a Rady (ES) č. 2150/2002] sa dopĺňa táto zarážka:
               
                           „—
                        
                        
                           
                              32006 R 1893: nariadenie Európskeho parlamentu a Rady (ES) č. 1893/2006 z 20. decembra 2006 (Ú. v. EÚ L 393, 30.12.2006, s. 1).“
                        
                     
         
               4.
            
            
               Do bodu 4a [nariadenie Rady (EHS) č. 3924/91], bodu 4c [nariadenie Európskeho parlamentu a Rady (ES) č. 48/2004], bodu 18d [nariadenie Rady (ES) č. 530/1999], bodu 18g [nariadenie Európskeho parlamentu a Rady (ES) č. 450/2003], bodu 18q [nariadenie Európskeho parlamentu a Rady (ES) č. 1552/2005] a bodu 28 [nariadenie Európskeho parlamentu a Rady (ES) č. 808/2004] sa dopĺňa tento text:
               „, zmenené a doplnené:
               
                           —
                        
                        
                           
                              32006 R 1893: nariadenie Európskeho parlamentu a Rady (ES) č. 1893/2006 z 20. decembra 2006 (Ú. v. EÚ L 393, 30.12.2006, s. 1).“
                        
                     
         Článok 2
   Znenie nariadenia (ES) č. 1893/2006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. júna 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júna 2007
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 209, 9.8.2007, s. 68.
   
      (2)  Ú. v. EÚ L 393, 30.12.2006, s. 1.
   
      (3)  Nie sú uvedené žiadne ústavné požiadavky.